text: বেগম সাহিন আহমেদ চৌধুরী একজন বাংলাদেশি সরকারি কর্মকর্তা যিনি বাংলাদেশ পরিকল্পনা কমিশনের সদস্য (সিনিয়র সচিব) হিসেবে ২৭ মে ২০১৯ সাল হতে ১ জুন ২০২০ সাল পর্যন্ত দায়িত্ব পালন করেন।
  
  প্রারম্ভিক জীবন 
  বেগম সাহিন আহমেদ চৌধুরী ঢাকা বিশ্ববিদ্যালয় থেকে ইতিহাস বিষয়ে স্নাতকোত্তর ডিগ্রি অর্জন করেন।
  
  কর্মজীবন 
  সাহিন আহমেদ চৌধুরী ১৯৮৬ সালে কর্মকর্তা হিসেবে প্রশাসন ক্যাডারে বাংলাদেশ সিভিল সার্ভিসে যোগদান করেন। কর্মজীবনে তিনি ডাক ও টেলিযোগাযোগ মন্ত্রণালয়, স্থানীয় সরকার পল্লী উন্নয়ন ও সমবায় মন্ত্রণালয়, জনপ্রশাসন মন্ত্রণালয়ের আওতাধীন বাংলাদেশ পাবলিক এডমিনিস্ট্রেশন ট্রেনিং সেন্টার সহ সরকারের বিভিন্ন সেক্টরে দায়িত্ব পালন করেন।
  
  তিনি বাংলাদেশ জ্বালানি ও বিদ্যুৎ গবেষণা কাউন্সিলের (বিইপিআরসি) চেয়ারম্যন, মহিলা ও শিশু বিষয়ক মন্ত্রণালয়ের প্রশাসনাধীন মহিলা বিষয়ক অধিদপ্তরের মহাপরিচালক ও দুর্যোগ ব্যবস্থাপনা ব্যুরোর পরিচালক হিসেবে দায়িত্ব পালন করেছেন। ২৭ মে ২০১৯ সাল হতে ১ জুন ২০২০ সাল পর্যন্ত বাংলাদেশ পরিকল্পনা কমিশনের সদস্য (সিনিয়র সচিব) হিসেবে দায়িত্ব পালন করেন।
  
  তথ্যসূত্র 
  
  বিষয়শ্রেণী:জীবিত ব্যক্তি
  বিষয়শ্রেণী:বাংলাদেশের নারী সচিব
  বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
  বিষয়শ্রেণী:জন্মের বছর অনুপস্থিত (জীবিত ব্যক্তি)
title: বেগম সাহিন আহমেদ চৌধুরী